CELEX: 62015TN0288
Language: et
Date: 2015-05-29 00:00:00
Title: Kohtuasi T-288/15: 29. mail 2015 esitatud hagi – Ezz jt versus nõukogu

21.12.2015   
            
            
               ET
            
            
               Euroopa Liidu Teataja
            
            
               C 429/27
            
         29. mail 2015 esitatud hagi – Ezz jt versus nõukogu
   (Kohtuasi T-288/15)
   (2015/C 429/35)
   Kohtumenetluse keel: inglise
   
      Pooled
   
   
      Hagejad: Ahmed Abdelaziz Ezz (Giza, Egiptus), Abla Mohammed Fawzi Ali Ahmed Salama (Cairo, Egiptus), Khadiga Ahmed Ahmed Kamel Yassin (Giza, Egiptus), Shahinaz Abdel Azizabdel Wahab Al Naggar (Giza, Egiptus) (esindajad: J. Lewis, QC, barrister B. Kennelly ja barrister J. Pobjoy, solicitor J. Binns, advokaadid J. Bellis ja S. Rowe)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejaid puudutavas osas nõukogu 20. märtsi 2015. aasta otsus (ÜVJP) 2015/486, millega muudetakse otsust 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2015, L 77, lk 16), ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja esitab hagi põhjenduseks viis väidet.
   
               —
            
            
               Esimene väide, et nõukogu ei ole märkinud vaidlustatud otsuse õiget õiguslikku alust. Hagejad väidavad, et ELL artikkel 29 ei ole vaidlustatud otsuse õige õiguslik alus.
            
         
               —
            
            
               Teine väide, et eeldades, et kohtumenetlus Egiptuses oli kooskõlas põhiliste inimõigustega, rikkus nõukogu hagejate õigusi, mis tulenevad ELL artiklist 6 koostoimes ELL artiklitega 2 ja 3 ning EL põhiõiguste harta artiklitest 47 ja 48.
            
         
               —
            
            
               Kolmas väide, et nõukogu ei ole täitnud hagejate loetellu kandmise tingimusi, mis on sätestatud nõukogu 21. märtsi 2011. aasta otsuse 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2011, L 76, lk 63) artiklis 1 ning nõukogu 21. märtsi 2011. aasta määruse (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2011, L 76, lk 4) (muudetud kujul) artiklis 2. Hagejad väidavad, et neid ei ole „tuvastatud vastutavatena” Egiptuse riigi vara seadusevastase omastamise eest ega inimõiguste rikkumiste eest Egiptuses ega isikutena, kes on seotud isikutega, kelle selline tegevus on nõuetekohaselt tuvastatud.
            
         
               —
            
            
               Neljas väide, et kostja on rikkunud hagejate kaitseõigusi ning õigust heale haldusele ja tõhusale kohtulikule kaitsele. Hagejad väidavad eelkõige, et nõukogu ei uurinud hoolikalt ja erapooletult, kas väidetud põhjused, millega uuesti loetellu kandmist õigustati, olid hästi põhjendatud, võttes arvesse enne uuesti loetellu kandmist hagejate esitatud väiteid.
            
         
               —
            
            
               Viies väide, et nõukogu on rikkunud õigustamatult või ebaproportsionaalselt hagejate põhiõigusi, sh omandiõigust ja mainet. Hagejad väidavad, et nõukogu ei ole suutnud tõendada, et hagejate rahaliste vahendite ja majandusressursside külmutamine on seotud või õigustatud mis tahes õiguspärase eesmärgiga ning ammugi ei ole see kõnealuse eesmärgiga proportsionaalne.